Kombuiswenke: Bepaal só die regte hoeveelhede(Foto: Pixabay) As jy al ooit iets probeer bak het en verkeerdelik te veel of te min van ŉ sekere bestanddeel ingegooi het, sal jy verstaan hoe belangrik dit is om die regte hoeveelhede te gebruik. Veral gebak soos koeke, kolwyntjies en brode kan vinnig in ŉ flop ontaard as jy nie weet wat die resep wat jy lees, se bestanddeellys van jou verg nie. Die effektiefste manier om bestanddele in jou kombuis af te meet is om te belê in ŉ elektroniese kombuisskaal. Dit sal sorg dat jy presies die regte hoeveelheid van elke produk ingooi, want meeste resepte gee die hoeveelhede ook in gram. Dít is veral effektief wanneer die resep byvoorbeeld 250 g klapper vereis, maar ook 250 g botter. Die 250 g klapper sal veel meer wees as die botter, omdat dit baie ligter weeg. Dit sal dus nie deug om in só ŉ geval ŉ 250 ml-koppie van dié bestanddele te gebruik nie. Deur behoorlike hoeveelhede te ken is dit ook makliker om ŉ resep te halveer, self wanneer jy nie ŉ skaal het nie. ŉ ¾-koppie meel is dalk moeilik om te halveer, maar wanneer jy dit na eetlepels omskakel is dit veel makliker! ŉ ¾-koppie meel is 12 eetlepels, so die helfte daarvan is 6 eetlepels. Volg hierdie afmetingslys om jou volgende bak-ekspedisie ŉ sukses te maak. Droë bestanddele: 1 eetlepel = 3 teelepels ⅛ koppie = 2 eetlepels ¼ koppie = 4 eetlepels ⅓ koppie = 5 eetlepels en 1 teelepel ½ koppie = 8 eetlepels ¾ koppie = 12 eetlepels 1 koppie = 16 eetlepels Vloeistowwe: 1 koppie = 250 ml ½ koppie = 125 ml ¾ koppie = 200 ml 1 eetlepel = 15 ml 1 teelepel = 5 ml 1 liter = 4 koppies